**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDAVIMO PAGAL TURTO PATIKĖJIMO SUTARTĮ**

**UŽDARAJAI AKCINEI BENDROVEI „ŠILUTĖS ŠILUMOS TINKLAI“**

2018 m. rugsėjo d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, Šilutės rajono savivaldybės taryba n u s p r e n d ž i a:

1. Perduoti UAB „Šilutės šilumos tinklai“, juridinio asmens kodas 177217875, pagal turto patikėjimo sutartį dvidešimties metų laikotarpiui Savivaldybei nuosavybės teise priklausantį turtą:

1.1. Šilutės r. sav., Švėkšnos sen., Vilkėno I k., Šylių g. 13, esantį katilinės pastatą (unikalus numeris 8891-9009-1045, bendras plotas 193,325 kv. m), kurio įsigijimo vertė – 17 101,19 Eur, likutinė vertė 2018 m. rugpjūčio 31 d. – 8 750,77 Eur.

1.2. Šilutės r. sav., Švėkšnos sen., Vilkėno I k., Piliečių g. 4, esančią šiluminę trasą (unikalus numeris 4400-0885-2739, ilgis 204,77 m), kurios įsigijimo vertė – 3 396,66 Eur, likutinė vertė 2018 m. rugpjūčio 31 d. – 0,00 Eur.

1.3. Vandens šildymo katilą BIOPLEX HL500-582 kW su priklausiniais ir valdymo pultu, kurio įsigijimo vertė - 63 426,78 Eur, likutinė vertė 2018 m. rugpjūčio 31 d. – 23 454,68 Eur.

1.4. Dūmų valymo ir šalinimo įrangą, kaminą, ekonomaizerį, kurių įsigijimo vertė - 11 005,56 Eur, likutinė vertė 2018 m. rugpjūčio 31 d. – 4 258,89 Eur.

1.5. Biokuro laikymo, padavimo ir užkrovimo įrengimus, kurių įsigijimo vertė - 10 426,32 Eur, likutinė vertė 2018 m. rugpjūčio 31 d. – 4 035,05 Eur.

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu turto patikėjimo sutartį bei turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos

Savivaldybės meras

S.Šeputis V.Pozingis

2018-09- 2018-09-13

|  |  |  |  |  |
| --- | --- | --- | --- | --- |
| S.Dilertienė  2018-09-10 | Ž.Targonskienė  2018-09-12 | V.Stulgienė  2018-09-10 | Z.Tautvydienė  2018-09-10 | Rengė D.Thumat  2018-09-10 |
|  | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL TURTO PERDAVIMO PAGAL TURTO PATIKĖJIMO SUTARTĮ UŽDARAJAI AKCINEI BENDROVEI „ŠILUTĖS ŠILUMOS TINKLAI“**

2018 m. rugsėjo 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti UAB „Šilutės šilumos tinklai“, juridinio asmens kodas 177217875, pagal turto patikėjimo sutartis dvidešimties metų laikotarpiui Savivaldybei nuosavybės teise priklausantį turtą, nurodytą sprendimo projekte.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba, vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis šio įstatymo 6 straipsnio 30 punktu šilumos ir geriamojo vandens tiekimo ir nuotekų tvarkymo organizavimas yra viena iš savarankiškųjų savivaldybių funkcijų.*  *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *12 straipsnio 1 dalimi, Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba. Vadovaujantis šio įstatymo 12 straipsnio 3 dalimi, kitiems juridiniams asmenims savivaldybės turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas.* |
| ***3. Kokių pozityvių rezultatų laukiama.*** |
| *Sprendimo projekte nurodytas turtas bus perduotas pagal turto patikėjimo sutartį savivaldybės kontroliuojamai įmonei - UAB „Šilutės šilumos tinklai“, kurios* *pagrindinė veikla yra centralizuotai tiekiamos šilumos gamyba, šildymo ir karšto vandens tiekimo sistemų aptarnavimas.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma.* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikės parengti, priėmus teikiamą projektą.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *UAB „Šilutės šilumos tinklai“, juridinio asmens kodas 177217875.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](file:///\\192.168.0.28\projektai$\Tarybos_projektai_2011-2018\2018_metai\2018-09-27\Registruoti\TUR03priedas1.pdf)*;* [*priedas Nr. 2*](file:///\\192.168.0.28\projektai$\Tarybos_projektai_2011-2018\2018_metai\2018-09-27\Registruoti\TUR03priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*